Diari Oficial de la Generalitat Valenciana


Sumari del DOGV 6764, del 30-04-2012 (2012/4056)

Convocatòria d'Assemblea General ordinària.
-------------------------------------------

### Dades del document

Número de DOGV
:   6764

Data del DOGV
:   30-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4056


Organisme emissor
:   Caixa Rural de Betxí, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2012/4056]  
En compliment de l'acord adoptat pel Consell Rector d'aquesta Caixa Rural i de conformitat amb l'establit legalment i estatutàriament, es convoquen tots els socis de l'entitat per a celebrar Assemblea General ordinària, el pròxim dia 17 de maig d'enguany, a les 19.30 hores en primera convocatòria i a les 20.00 hores en segona, al local 1964, situat a Betxí, avinguda de Primer de Maig, número 3 (s'accedirà per la cafeteria amb domicili a l'avinguda d'Herminio Pérez, número 4) a fi de tractar els distints punts del següent:  
  
Ordre del dia  
1. Examen de la gestió social. Aprovació, si escau, dels comptes anuals corresponents a l'exercici econòmic de 2011.  
2. Acords sobre la distribució de resultats.  
3. Aprovació, si escau, de la liquidació del pressupost d'ingressos i despeses del Fons de Formació i Promoció de l'exercici anterior i pla d'inversions i despeses d'aquest fons per a l'exercici en curs.  
  
4. Adquisició i alienació d'immobilitzat, tant funcional com afecte al Fons de Formació i Promoció Cooperativa, i autorització al Consell Rector per a poder disposar a aquest efecte, en l'exercici en curs, dels recursos del Fons de Formació i Promoció que puguen cobrar-se de forma anticipada.  
5. Nomenament d'auditors dels comptes de l'entitat.  
6. Modificació dels articles 14, 15 i 40 dels estatuts socials.  
  
7. Habilitació al Consell Rector perquè, per si mateix, puga completar, adequar o esmenar la modificació dels estatuts socials aprovada, en la matèria necessària per a poder complir les indicacions o els inconvenients que puga formular a aquesta modificació l'Institut Valencià de Finances o els registres competents amb vista a la seua autorització, qualificació i inscripció.  
8. Constitució d'una fundació per a, entre altres aspectes, gestionar la totalitat o part del Fons de Formació i Promoció Cooperativa.  
  
9. Ratificació de l'acord de dissolució i liquidació de la Federació de Caixes Rurals Cooperatives de Crèdit acordat en Consell Rector d'aquesta de data 30 de març de 2012 i posterior acord en Assemblea General de la Federació de data 26 d'abril de 2012.  
10. Sol·licitar la baixa justificada de la Federació de Caixes Rurals Cooperatives de Crèdit de la Comunitat Valenciana  
11. Autorització per part de l'Assemblea General per a sol·licitar la creació o incorporació de la Caixa Rural de Betxí a una federació, unió o una altra forma associativa en què participen altres caixes rurals.  
12. Compensació de despeses a membres del Consell Rector.  
13. Suggeriments i preguntes al Consell Rector.  
14. Decisió sobre aprovació de l'acta. Designació de socis a aquest efecte.  
  
Betxí, 29 de març de 2012.- El president: Vicente Miguel Seglar Ballester.  
  
Notes: d'acord amb el que disposen els articles 34 de la Llei de Cooperatives de la Comunitat Valenciana i 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a la resta de propostes sobre les quals ha de decidir l'Assemblea es troben a disposició dels socis al domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci d'aquesta convocatòria, excepte dissabtes, i fins al dia de celebració de l'Assemblea; els socis tindran dret a rebre gratuïtament, amb la sol·licitud prèvia per escrit, còpia dels documents esmentats.